**O, de-aş putea...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, de-aş putea în viaţa mea

Să scriu doar despre mamă,

Că-n lumea asta.. nimenea

Nu m-a iubit aşa ca ea...

Iar dorul meu o cheamă,

Mereu, când sunt înlăcrimat

Sau bucuros în viaţă,

O chem să-mi ia cu un oftat

Cum o făcea şi altă dat,

Lacrima de pe faţă...

Cerul şi astăzi este plin

De rugi înlăcrimate...

Când pe genunchi la Cel Divin

Ea se ruga, şi-al ei suspin

Îl auzeam în şoapte...

Ce lacrimi sfinte.. ce fior

Ce rugi înflăcărate!

în amintiri mă pierd uşor

Şi-n suflet arde iarăşi dor,

Să-i aud ruga-n noapte..

O, dac-ar fi în viaţa mea

Să scriu doar despre mamă..

Eu niciodată n-aş putea

Să spun despre Iubirea sa,

Şi plânsu-i din năframă..

Sub bolta cerului senin

Când plină e de stele,

Eu mulţumesc Celui Divin

Că mi-a luat al meu suspin

Prin mâna mamei mele...

19.01.2016

Daniela Banita